gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3860, del 19-10-2000 (2000/8258)

RESOLUCIÓ de 6 d'octubre de 2000, de la Direcció General per als Recursos Humans i Econòmics, per la qual cita les persones interessades en el recurs número 1166/2000.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3860

Data del DOGV
:   19-10-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/8258


Organisme emissor
:   Conselleria de Sanitat

Tipus de document
:   Resolució

RESOLUCIÓ de 6 d'octubre de 2000, de la Direcció General per als Recursos Humans i Econòmics, per la qual cita les persones interessades en el recurs número 1166/2000. [2000/F8258]
  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha reclamat a aquesta unitat administrativa l'expedient referent al procediment que es descriu a continuació:
  
Recurrent: Francisco Maicas Cervero.
  
Persones interessades: les participants en la convocatòria de concurs oposició per a la provisió de vacants dels centres de Salut Pública del grup A, veterinaris d'àrea, funcionaris de l'administració especial, dependents de la Conselleria de Sanitat (Resolució d'11 de maig de 2000, del director general per als Recursos Humans i Econòmics, publicada en el DOGV núm. 3.756, de data 24 de maig de 2000).
  
Assumpte: recurs contenciós administratiu interposat contra la Resolució d'11 de maig de 2000, del director general per als Recursos Humans i Econòmics, per la qual convoca un concurs oposició per a la provisió de places dels centres de Salut Pública, del grup A, veterinaris d'àrea, funcionaris de l'administració especial, dependents de la Conselleria de Sanitat, publicada en el Diari Oficial de la Generalitat Valenciana número 3.756, de data 24 de maig de 2000, i també contra la Resolució de 3 de juliol de 2000, del director general per als Recursos Humans i Econòmics, que contestava el recurs de reposició interposat pel recurrent.
  
Referència del tribunal: recurs número 1166/2000.
  
Segons que disposa l'article 49 de la Llei 29/1998, de 13 de juliol, reguladora de la Jurisdicció Contenciosa Administrativa, se cita les persones interessades en el procediment descrit perquè puguen comparéixer en les actuacions judicials en el termini de nou dies, si convé al seu dret, com a demandades, i se'ls adverteix que hi haurien de comparéixer ben representades, de la manera que estableixen els articles 23.2 i 23.3 de la llei esmentada. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, hi compareix en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3819, del 22-08-2000 (2000/6876)

Informació pública del projecte d'urbanització de diversos carrers al Cap de les Hortes.
----------------------------------------------------------------------------------------

### Dades del document

Número de DOGV
:   3819

Data del DOGV
:   22-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6876


Organisme emissor
:   Ajuntament d'Alacant

Tipus de document
:   Anunci

Informació pública del projecte d'urbanització de diversos carrers al Cap de les Hortes. [2000/F6876]
  
El tinent d'alcalde delegat d'Urbanisme, per delegació de l'alcalde president, i d'acord amb els articles 45, 46 i 53 de la Llei Reguladora de l'Activitat Urbanística de la Comunitat Valenciana, ha resolt, mitjançant el Decret de data 12 de juliol de 2000, el següent:
  
Exposar al públic el projecte d'urbanització de diversos carrers al Cap de les Hortes, per un termini de 20 dies.
  
Cosa que es fa pública perquè se'n prenga coneixement general, i es fa saber que l'expedient s'exposa a les oficines del Servei d'Urbanisme, situades al carrer de Jorge Juan, 1, 3a planta, on es podrà examinar i formular-hi les al·legacions oportunes.
Diari Oficial de la Generalitat Valenciana


Sumari del DOGV 3793, del 14-07-2000 (2000/5606)

Informació pública de la modificació puntual número 9 del Pla General d'Ordenació Urbana (barri de Sant Francesc).
------------------------------------------------------------------------------------------------------------------

### Dades del document

Número de DOGV
:   3793

Data del DOGV
:   14-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5606


Organisme emissor
:   Ajuntament de Manises

Tipus de document
:   Anunci

Informació pública de la modificació puntual número 9 del Pla General d'Ordenació Urbana (barri de Sant Francesc). [2000/M5606]
  
El ple de l'ajuntament, en sessió celebrada el dia 25 de maig de 2000, va acordar aprovar inicialment la modificació puntual número 9 del Pla General d'Ordenació Urbana (barri de Sant Francesc), i sotmetre-la a informació pública durant el termini d'un mes mitjançant la publicació d'un anunci en el Diari Oficial de la Generalitat Valenciana i en un periòdic d'àmplia difusió.
  
De conformitat amb els articles 102 del TRLS i 57 de la Llei 6/1994, Reguladora de l'Activitat Urbanística, aquesta aprovació duu aparellada la suspensió de l'atorgament de llicències d'edificació, demolició i parcel·lació en l'àmbit de la modificació proposada.
  
L'expedient es troba de manifest al Departament d'Urbanisme i Medi Ambient, i els interessats poden presentar al·legacions durant el termini indicat.
  
Cosa que es fa pública de conformitat amb el que disposen els articles 45, 46 i 59 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3771, del 14-06-2000 (2000/4626)

RESOLUCIÓ d'1 de juny del 2000, del director general per als Recursos Humans i Econòmics, de la Conselleria de Sanitat, per la qual fa públic el resultat del concurs oposició per a la provisió de places vacants de facultatiu especialista de Medicina Digestiva de la Conselleria de Sanitat (DOGV número 3.442, de 25.02.1999).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3771

Data del DOGV
:   14-06-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/4626


Organisme emissor
:   Conselleria de Sanitat

Tipus de document
:   Resolució

RESOLUCIÓ d'1 de juny del 2000, del director general per als Recursos Humans i Econòmics, de la Conselleria de Sanitat, per la qual fa públic el resultat del concurs oposició per a la provisió de places vacants de facultatiu especialista de Medicina Digestiva de la Conselleria de Sanitat (DOGV número 3.442, de 25.02.1999). [2000/Q4626]
  
Vista la proposta formulada pel tribunal de selecció del concurs oposició per a la provisió de places de facultatiu especialista de Medicina Digestiva.
  
Segons el que estableix l'article 9 de la convocatòria, resolc:
  
Nomenar els aspirants amb les destinacions allistades en l'annex.
  
Els aspirants que hagen obtingut plaça disposaran del termini d'un mes, comptador des de l'endemà de la publicació d'aquesta resolució en el Diari Oficial de la Generalitat Valenciana, per incorporar-s'hi i prendre'n possessió. La presa de possessió es farà, després que haurà lliurat el nomenament el director general per als Recursos Humans i Econòmics, davant el director del centre a què estiga adscrita la plaça. Perdran els seus drets les persones que sense causa justificada deixen passar el termini sense incorporar-s'hi.
  
La present resolució exhaureix la via administrativa, i s'hi podrà interposar, alternativament, recurs potestatiu de reposició davant la Conselleria de Sanitat, en el termini d'un mes, comptador des de l'endemà de la publicació de la resolució (articles 116 i 117 i paràgraf segon de la disposició transitòria segona de la Llei 4/1999, de 13 de gener, de modificació de la Llei 30/1992, de 26 de novembre), o bé interposar directament recurs contenciós administratiu davant la sala corresponent del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació de la resolució (articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa).
  
València, 1 de juny del 2000.- El director general per als Recursos Humans i Econòmics: Alejandro Bañares Vázquez.
Diari Oficial de la Generalitat Valenciana


Sumari del DOGV 3838, del 18-09-2000 (2000/7260)

Rotlle d'apel·lació número 190/2000. Cèdula de notificació.
-----------------------------------------------------------

### Dades del document

Número de DOGV
:   3838

Data del DOGV
:   18-09-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/7260


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 190/2000. Cèdula de notificació. [2000/Q7260]
  
La Secció de Suport a la Secció Setena de l'Audiència Provincial de València ha dictat, en el rotlle d'apel·lació número 190/2000, la sentència que té l'encapçalament i la part dispositiva que es diu tot seguit:
  
 «València, 5 de juliol de 2000
  
La Secció Setena de Suport d'aquesta Audiència Provincial de València, sent-ne ponent la magistrada Begoña Solaz Roldán, ha vist les actuacions de judici de separació, promogudes davant el Jutjat de Primera Instància número 2 de Massamagrell per la senyora Luisa Jiménez García contra el senyor Lucio Nieto López sobre separació; pendents davant d'aquesta secció en virtut del recurs d'apel·lació interposat pel senyor Lucio Nieto López, representat per la procuradora Amparo García Ballester i dirigit per la lletrada Rosario Belmonte Blázquez. L'apel·lat no ha comparegut; ha comparegut el ministeri fiscal.
  
Part dispositiva.
  
Decisió
  
Desestimem el recurs d'apel·lació interposat pel senyor Lucio Nieto López contra la sentència de data 26 de juliol de 1999, dictada pel Jutjat de Primera Instància número 2 de Massamagrell, en les actuacions sobre judici de separació número 249/1998, que confirmem íntegrament, amb imposició expressa a l'apel·lant de les costes d'aquesta alçada.
  
No s'hi pot interposar cap recurs».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, la senyora Luisa Jiménez García.
Diari Oficial de la Generalitat Valenciana


Sumari del DOGV 3817, del 18-08-2000 (2000/6691)

Informació pública de la convocatòria per a la provisió en propietat per concurs oposició d'una plaça d'agent de la policia local, escala bàsica.
-------------------------------------------------------------------------------------------------------------------------------------------------

### Dades del document

Número de DOGV
:   3817

Data del DOGV
:   18-08-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6691


Data del document
:   07-07-2000

Organisme emissor
:   Ajuntament de la Font de la Figuera

Tipus de document
:   Anunci

Correcció d'errades

 Descriptors 

:   * Font de la Figuera, la
    * policia
    * administració local
    * concurs administratiu

Informació pública de la convocatòria per a la provisió en propietat per concurs oposició d'una plaça d'agent de la policia local, escala bàsica. [2000/S6691]
  
En el Butlletí Oficial de la Província de València número 158, de data 5 de juliol de 2000, han sigut publicades les bases reguladores de la convocatòria per a cobrir en propietat, mitjançant concurs oposició, una plaça d'agent de la policia local, escala bàsica.
  
El termini de presentació d'instàncies serà de 20 dies naturals, comptadors a partir de l'endemà de la publicació d'aquest anunci.
  
Cosa que es publica perquè se'n prenga coneixement.
Diari Oficial de la Generalitat Valenciana


Sumari del DOGV 3873, del 08-11-2000 (2000/8872)

Informació pública del procediment de reintegrament pel dèficit comptable número C-135/2000.
--------------------------------------------------------------------------------------------

### Dades del document

Número de DOGV
:   3873

Data del DOGV
:   08-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8872


Organisme emissor
:   Tribunal de Cuentas

Tipus de document
:   Anunci

Informació pública del procediment de reintegrament pel dèficit comptable número C-135/2000. [2000/M8872]
  
El director tècnic del departament i secretari en el procediment de reintegrament pel dèficit comptable número C-135/2000, d'acord amb el que s'ha acordat en provisió del conseller de Comptes, de data 23 d'octubre de 2000, i per a donar compliment al que estableix l'article 68.1, en relació amb el 73.1, ambdós de la Llei 7/1988, de 5 d'abril, Reguladora del Funcionament del Tribunal de Comptes, fa saber:
  
Que en aquest tribunal se segueix procediment de reintegrament pel dèficit comptable número C-135/2000, del ram de corporacions locals, Castelló, com a conseqüència d'un presumpte dèficit comptable hagut en l'Inem (Castelló).
  
Cosa que es fa pública amb la finalitat que els legalment habilitats per al manteniment o l'oposició a la pretensió de responsabilitat comptable puguen comparéixer en les actuacions, personant-se en forma en el termini dels nous dies següents a la publicació d'aquest edicte.
Diari Oficial de la Generalitat Valenciana


Sumari del DOGV 3766, del 07-06-2000 (2000/4365)

Expedient número 152/2000. Adjudicació del manteniment d'aparells elevadors de l'Hospital d'Alcoi.
--------------------------------------------------------------------------------------------------

### Dades del document

Número de DOGV
:   3766

Data del DOGV
:   07-06-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/4365


Data del document
:   23-05-2000

Organisme emissor
:   Conselleria de Sanitat

Tipus de document
:   Resolució

Descriptors 

:   * adjudicació de contracte administratiu

Expedient número 152/2000. Adjudicació del manteniment d'aparells elevadors de l'Hospital d'Alcoi. [2000/X4365]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Gerència de l'Àrea de Salut d'Alcoi. avinguda País Valencià núm. 33, 03482 Alcoi (Alacant). Telèfon 42 133 53 72, fax 96 554 11 86.
  
c) Número d'expedient: 152/2000.
  
2. Objecte del contracte
  
a) Tipus de contracte: contracte de servei.
  
b) Descripció de l'objecte: manteniment d'aparells elevadors de l'Hospital d'Alcoi.
  
c) Lots: ?-
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: sense publicitat.
  
4. Pressupost base de licitació
  
Import total: nou milions set-centes setanta-tres mil vuit-centes trenta-set pessetes (9.773.837 pessetes / 58.741,94 euros).
  
5. Adjudicació
  
a) Data: 27 de març de 2000.
  
b) Contractista: Schindler, SA.
  
c) Nacionalitat: espanyola.
  
d) Import d'adjudicació: nou milions set-centes setanta-tres mil vuit-centes trenta-set pessetes (9.773.837 pessetes / 58.741,94 euros).
Diari Oficial de la Generalitat Valenciana


Sumari del DOGV 3858, del 17-10-2000 (2000/7932)

Ressenya de la Resolució del conseller d'Obres Públiques, Urbanisme i Transports, de 25 de juliol de 2000, per la qual s'informa favorablement i s'aprova definitivament la modificació puntual núm. 28, del Pla General d'Ordenació Urbana de Benicàssim (Castelló).
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3858

Data del DOGV
:   17-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7932


Data del document
:   25-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Benicàssim
    * pla d'urbanisme

Ressenya de la Resolució del conseller d'Obres Públiques, Urbanisme i Transports, de 25 de juliol de 2000, per la qual s'informa favorablement i s'aprova definitivament la modificació puntual núm. 28, del Pla General d'Ordenació Urbana de Benicàssim (Castelló). [2000/X7932]
  
D'acord amb l'article 59.4b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica una ressenya de la Resolució del conseller d'Obres Públiques, Urbanisme i Transports, de 25 de juliol de 2000, la qual s'ha publicat juntament amb les normes urbanístiques aprovades en el Butlletí Oficial de la Província de Castelló número 113, de 16 de setembre de 2000.
Diari Oficial de la Generalitat Valenciana


Sumari del DOGV 3758, del 26-05-2000 (2000/4210)

Informació pública de l'alternativa tècnica de programa d'actuació integrada de la unitat d'execució del sector SC-1 de Puig.
-----------------------------------------------------------------------------------------------------------------------------

### Dades del document

Número de DOGV
:   3758

Data del DOGV
:   26-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4210


Organisme emissor
:   Rio Rita, SL

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució del sector SC-1 de Puig. [2000/S4210]
  
La mercantil Río Rita, SL, ha formulat alternativa tècnica de programa d'actuació integrada de la unitat d'execució delimitada al sector SC-1 de Puig (antic polígon 20), a l'empara del que estableix l'article 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, que inclou la següent documentació:
  
Memòria informativa i justificativa, que incorpora la documentació corresponent a l'agrupació d'interés Urbanístic (AIU) constituïda en aquest sector.
  
Pla parcial modificatiu del sector, que inclou estudi d'impacte ambiental.
  
Projecte d'urbanització.
  
Als efectes oportuns es fa constar:
  
- Que l'alternativa tècnica elaborada s'ajusta a les bases establides per l'Ajuntament de Puig.
  
- Que es troba en poder de l'ajuntament còpia d'aquesta als efectes establits en l'article 48 de l'esmentada llei.
  
Que el projecte s'ha protocol·litzat a la notaria del senyor Juan Robles Santos, situada al carrer Ordre de la Mercè núm. 13, de Puig (46767); i queda sotmés a informació pública per termini de 20 dies hàbils, comptadors a partir de l'endemà de la publicació del seu anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer en l'esmentada notaria, en dia hàbil entre les 10.00 i les 14.00 hores, i sol·licitar l'exhibició de l'esmentada documentació, o obtindre una còpia de l'acta de protocol·lització.
  
Així mateix, es fa constar la possibilitat de consultar en l'Ajuntament de Puig les actuacions derivades de la documentació dipositada; i també incorporar les al·legacions que es consideren convenients.
  
La present publicació es realitza també als efectes de notificació als presumptes propietaris que puguen resultar desconeguts.
Diari Oficial de la Generalitat Valenciana


Sumari del DOGV 3736, del 25-04-2000 (2000/3227)

DECRET 42/2000, de 17 d'abril, del Govern Valencià, pel qual són nomenats registradors de la propietat per a proveir registres vacants a l'àmbit territorial de la Comunitat Valenciana.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3736

Data del DOGV
:   25-04-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/3227


Data del document
:   17-04-2000

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * professió jurídica
    * cadastre

DECRET 42/2000, de 17 d'abril, del Govern Valencià, pel qual són nomenats registradors de la propietat per a proveir registres vacants a l'àmbit territorial de la Comunitat Valenciana. [2000/A3227]
  
Vist l'expedient instruït per a la provisió dels registres vacants pels qui han obtingut plaça al territori de la Comunitat Valenciana en virtut del concurs ordinari convocat per la Resolució de 21 de febrer de 2000, de la Direcció General dels Registres i del Notariat, i d'acord amb allò que estableix el Reglament Hipotecari vigent, atès allò que disposa l'article 41 de l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, a proposta del conseller de Justícia i Administracions Publiques i amb la deliberació prèvia del Govern Valencià, en la reunió del dia 17 d'abril de 2000,
  
DECRETE
  
Article únic
  
Es nomenen, per a proveir els registres de la propietat vacants al territori de la Comunitat Valenciana, anunciats en el concurs esmentat, els registradors que a continuació s'indiquen:
  
1. Paterna, el senyor Eduardo Ballester Giner, registrador de Lleida número 1.
  
2. Alcoi, el senyor Marcial Rodríguez Alonso, registrador de Xixona (Alacant).
  
3. Elx número 4, el senyor José Ramón Martín Marco, registrador de Burgo de Osma (Sòria).
  
4. Villar del Arzobispo, la senyora M.ª José Baró Zarzo, registradora de Orcera (Jaén).
  
València, 17 d'abril de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Justícia i Administracions Públiques,
Diari Oficial de la Generalitat Valenciana


Sumari del DOGV 3731, del 14-04-2000 (2000/2817)

Notificació per compareixença.
------------------------------

### Dades del document

Número de DOGV
:   3731

Data del DOGV
:   14-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2817


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació per compareixença. [2000/F2817]
  
De conformitat amb el que s'estableix en l'article 105.6 de la Llei 230/1963, de 28 de desembre, General Tributària, segons la redacció que en dóna la Llei 66/1997, de 30 de desembre, i després d'intentada la notificació a l'interessat per dues vegades sense que haja sigut possible practicar-la, per causes no imputables a l'administració tributària, es posa de manifest mitjançant aquest anunci que es troben pendents de notificar els actes l'interessat i el procediment dels quals s'indiquen tot seguit.
  
En virtut del que s'ha dit anteriorment, dispose que els subjectes passius, obligats tributaris, indicats anteriorment, o els seus representants acreditats degudament, hauran de comparéixer en el termini de 10 dies, comptadors des de l'endemà de la publicació d'aquesta resolució en el Diari Oficial de la Generalitat Valenciana, de dilluns a divendres, en horari de 09.00 a 14.00 hores, al lloc que s'assenyala, a l'efecte de practicar les notificacions dels actes esmentats.
  
Així mateix, es fa saber als interessats que, si no compareixen en el termini indicat, la notificació s'entendrà produïda, a tots els efectes legals, des de l'endemà del venciment del termini assenyalat per a comparéixer.